**ՏԵՂԵԿԱՏՎՈՒԹՅՈՒՆ**

Սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի մոտ

2024թ․ հունվարի 25-ին կայացած քաղաքացիների ընդունելության արդյունքների վերաբերյալ

|  |  |  |  |  |  |
| --- | --- | --- | --- | --- | --- |
| **ՀՀ** | **Հաշվառման օրը** | **Անուն, ազգանուն** | **Հարցի համառոտ բովանդակությունը** | **Տրված հանձնարարականը** | **Արդյունքը** |
| 1 | 11․01․2024թ․ | Վ․ Ասատրյան | Ներմուծված ապրանքի կրկնակի լաբորատոր փորձաքննության վերաբերյալ | Հանձնարարվել է սահմանային պետական վերահսկողության համակարգման բաժնի պետ Ա․ Մամիկոնյանին՝ անհրաժեշտության դեպքում քաղաքացուն տրամադրել տեղեկատվություն ներմուծման ոլորտը կարգավորող օրենսդրության և իրավական ակտերի մասին։ | Քաղաքացին ներկայացրել է ներմուծման բնագավառում իր բազմամյա փորձը, ոլորտում եղած խնդիրները և խոչընդոտները, խոսել է վերջին շրջանում ներմուծման գործընթացի համար պահանջվող փաստաթղթերի ցանկի և լաբորատոր փորձաքննությունների մասին։ Քաղաքացին խնդրել է թույլատրել կրկնակի լաբորատոր փորձաքննությունից հետո ևս մեկ անգամ այլ լաբորատորիայում փորձաքննություն իրականացնել: Քաղաքացուն պարզաբանվել է, որ գործընթացը կարգավորվում է բացառապես ՀՀ օրենսդրության և ԵԱՏՄ իրավական ակտերի պահանջներով, և Տեսչական մարմինը քաղաքականության մշակման լիազորություն չունի:  |
| 2 | 11․01․2024թ․ | Ռ․ Գեղամյան<<Ֆուդիթ>> ՍՊԸ | Ներմուծված ապրանքի կրկնակի լաբորատոր փորձաքննության վերաբերյալ | Հանձնարարվել է սահմանային պետական վերահսկողության համակարգման բաժնի պետ Ա․ Մամիկոնյանին՝ անհրաժեշտության դեպքում քաղաքացուն տրամադրել տեղեկատվություն ներմուծման ոլորտը կարգավորող օրենսդրության և իրավական ակտերի մասին, անհրաժեշտության դեպքում աջակցել ապրանքի հետ վերադարձ իրականացնելու հարցում: | Քաղաքացին ներկայացրել է ներմուծման գործընթացի համար պահանջվող փաստաթղթերի ցանկի և լաբորատոր փորձաքննությունների մասին։ Քաղաքացին խնդրել է թույլատրել կրկնակի լաբորատոր փորձաքննությունից հետո ևս մեկ անգամ այլ լաբորատորիայում փորձաքննություն իրականացնել: Քաղաքացուն պարզաբանվել է, որ գործընթացը կարգավորվում է բացառապես ՀՀ օրենսդրության և ԵԱՏՄ իրավական ակտերի պահանջներով: Միաժամանակ, եթե քաղաքացին կներկայացնի ԵԱՏՄ այլ երկրի հիմնավոր օրինակ, երբ գործում են ներմուծման ավելի մեղմ պահանջներ, Տեսչական մարմինը պատրաստակամ է գրությամբ դիմել ԵԱՏՄ՝ հայկական ընկերությունների համար պահանջները վերանայելու նպատակով: |
| 3 | 23․01․2024թ․ | Ա․ Ղևոնդյան | Սպանդանոցների հետ կապված հարցերի վերաբերյալ | Հանձնարարվել է անասնաբուժության վարչության պետի պարտականությունները կատարող Ա․ Մելիքյանին՝ քաղաքացուն տրամադրել սպանդանոցային գործունեության և վերահսկողության մասին անհրաժեշտ տեղեկատվություն, իրազեկման, խորհրդատվության և հանրության հետ կապերի բաժնի պետ Վ․ Հարությունյանին՝ իրականացնել իրազեկման աշխատանքներ սպանդանոցային գործունեության վերաբերյալ | Քաղաքացին ներկայացրել է անասնաբուժության բնագավառի իր երկարամյա փորձը, խոսել նախասպանդային, սպանդի, հետագա զննում և փորձաքննություն կատարելու անհրաժեշտության մասին։ Քաղաքացուն պարզաբանվել է, որ միայն իրավական կարգավորումների, համապատասխան որոշումների ընդունումից հետո հնարավոր կլինի կիրառել նոր մոտեցումներ։ Քաղաքացին շնորհակալություն է հայտնել համագործակցության համար։ |